«Mener dere alvor om åpenhet i Rådhuset? Da har jeg et lite forslag», skrev Dagsavisens Aslak Borgersrud i en kommentar i avisen 21. oktober.



Borgersrud pekte på at han som journalist og «En slask på Tinget»-blogger, med medlemskap i Stortingets presselosje, kan gå hvor enn han ønsker i maktas høyborg Stortinget, mens man ikke har en slik akkrediteringsordning på Oslo rådhus. Det var rett og slett ikke fysisk tilgang på rådhuset for journalister, og det mente Borgersrud rimte dårlig med den uttalte ambisjonen om åpenhet i Oslo-politikken.

Les flere kommentarer fra En slask på Tinget her!

«Det er absurd at Stortinget er åpent, mens Rådhuset er stengt», skrev han.

Så ble han hørt.

– Ikke visste jeg at noen faktisk leste greiene, men resultatet ble at ordfører Marianne Borgen foreslo å opprette nettopp en sånn akkrediteringsordning som jeg ønska meg. For et par uker sida blei det i all stillhet vedtatt i Forretningsutvalget, skriver Borgersrud på Facebook.

LES OGSÅ: Rødt-leder Bjørnar Moxnes frikjent for brudd på taushetsplikten

Dermed er det bare for En slask på Tinget å ta ordentlig fatt på jobben som En slask på rådhuset.

– For et par timer sida var jeg og henta mitt splitter nye presse-adgangskort i Rådhuset, skriver Aslak Borgersrud, og legger til i parentes:

«(Nå får vi bare håpe at de kommer til å angre, skikkelig.)»

Følg Dagsavisen på Facebook og Twitter!